തട്ടുകടയില് നിന്നും ഭക്ഷണം കഴിച്ച് അല്ലു അര്ജുന് പ്രിയ താരത്തിന്റെ എളിമക്ക് കൈയ്യടിച്ച് ആരാധകര് വീഡിയോ അല്ലു അര്ജുന് ആരാധകര്ക്ക് പ്രിയതാരത്തിന്റെ പേരില് അഭിമാനിക്കുവാനും ആഘോഷിക്കുവാനും ഒരു സംഭവം കൂടി..! വഴിയരികിലെ തട്ടുകടയില് നിന്നും ബ്രേക്ക് ഫാസ്റ്റ് കഴിച്ചിറങ്ങുന്ന താരത്തിന്റെ ഒരു വീഡിയോ ഇപ്പോള് സോഷ്യല് മീഡിയയില് വൈറലായിരിക്കുകയാണ്. തന്റെ പുതിയ ചിത്രമായ പുഷ്പയുടെ ചിത്രീകരണത്തിന് പോകുന്ന വഴി ആന്ധ്രാപ്രദേശിലെ ഗോകാവാരത്തില് വെച്ചാണ് അല്ലു അര്ജുനും സുഹൃത്തുക്കളും ഭക്ഷണം കഴിക്കുവാന് ഇറങ്ങിയത്. പ്രിയതരത്തിന്റെ എളിമ കണ്ട് കൈയ്യടിച്ചിരിക്കുകയാണ് ആരാധകരിപ്പോള്. ഭക്ഷണം കഴിച്ചിറങ്ങിയപ്പോള് അതിന്റെ പണം വാങ്ങുവാന് വിസമ്മതിക്കുന്ന കടക്കാരനെയും വീഡിയോയില് കാണുവാന് സാധിക്കുന്നുണ്ട്. Icon StAAr alluarjun had breakfast at a road side tiffin centre near Gokavaram, AP. Man of simplicity for a reason!AlluArjun ThaggedheLe Pushpa pic.twitter.com7XOjyvBTgO Manobala Vijayabalan ManobalaV സംവിധായകന് സുകുമാറുമായി വീണ്ടും ഒന്നിക്കുന്ന പുഷ്പ എന്ന ചിത്രത്തിന്റെ പണിപ്പുരയിലാണ് അല്ലു അര്ജുന് ഇപ്പോള്. സംഗീത സംവിധായകന് ദേവി ശ്രീ പ്രസാദുമായും അല്ലു അര്ജുന് വീണ്ടും ഒന്നിക്കുന്ന ചിത്രം കൂടിയാണ് പുഷ്പ. ആര്യ, ആര്യ 2 എന്നീ ചിത്രങ്ങള്ക്ക് വേണ്ടിയാണ് ഈ മൂന്ന് പേരും ഇതിന് മുന്പ് ഒന്നിച്ചത്. ആര്യയാണ് അല്ലു അര്ജുന്റെ കരിയര് തന്നെ മാറ്റിമറിച്ചത്. കേരളത്തിലും അല്ലു അര്ജുന് ഏറ്റവും കൂടുതല് ആരാധകരെ നേടിക്കൊടുത്ത ചിത്രം കൂടിയാണ് ആര്യ. രണ്ടു ഭാഗങ്ങളായാണ് പുഷ്പ പ്രേക്ഷകരിലേക്ക് എത്തുന്നത്. പുഷ്പ ദി റൈസ് എന്ന് പേരിട്ടിരിക്കുന്ന ആദ്യഭാഗം ഡിസംബറില് റിലീസ് ചെയ്യും. ഫഹദ് ഫാസില് ചിത്രത്തില് വില്ലനായി എത്തുന്നുവെന്നത് തന്നെ മലയാളികളെ സംബന്ധിച്ചിടത്തോളം ഏറെ ആവേശം പകരുന്ന ഒന്നാണ്. തെലുങ്കിലെ ഫഹദിന്റെ അരങ്ങേറ്റം കൂടിയാണിത്. രശ്മിക മന്ദന നായികയാകുന്ന ചിത്രത്തില് ജഗപതി ബാബു, പ്രകാശ് രാജ്, ധനഞ്ജയ്, സുനില് തുടങ്ങിയവരും അഭിനയിക്കുന്നുണ്ട്.